Somervreugde | SkalkSkryf
Red Cap: The journy continues »
Oktober 29, 2016 deur Louwie
Mens wonder nogal hoe word die weer deesdae voorspel. Laasweek was die voorspelling vir ons van Maandag to Woensdag 60% kans op reën, en al wat ons kry is hierdie paar spatsels wolkies.
En toe kom die reën tog eendag so spoeg-spoeg hier aan. Nie genoeg om damme mee vol te maak nie, maar het jy nou al ooit in jou lewe n kaktus gesien wat so verskriklik bly kan wees oor n paar druppels reën.
n Glimlag vol goud.
In Pretoria waar Malema en sy trawante volgende week die stad gaan afbreek, staan die Jakarandas pers van somervreugde. Sal hulle die blomme sien? Sal hulle die Jakarandas ruik, die nuwe lewe van die nuwe seisoen voel ontwaak en voort jubel na die winterslaap? Ons het tog veel te leer van die natuur … dankbaarheid en vreugde selfs vir min.
In Munich, soos in die res van Europa maak die natuur gereed vir sy winterslaap, maar eers verf hy die landskap in die mooiste kleure, n afskeidsgeskenk aan die wat die winter sonder slaap moet aandurf.
Goeie nag. Slaap rustig.
Volgende week doen ek hier n kort resensie oor hierdie uitstekende boek van Gerbrand Bakker.
Posted in Louwie | Tagged Gerbrand Bakker, Munich, Seisoene, Somer, vreugde, winter | 4 Kommentaar
op Oktober 29, 2016 at 9:50 nm travel460
Dit was nou ñ lekkerte om vanaand op jou blog te kyk en te lees. Ai, ek mis alweer belangrike gebeure, soos hoekom Malema hulle nou weer kwaad is.
op Oktober 30, 2016 at 6:17 vm Ansie de Coning
En hier in Natal dink ons daaraan om roei bote te kry! Nie dat ons moun nie, maar sal ook lekker wees om bietjie die son te sien glimlag.
op Oktober 30, 2016 at 7:55 nm Louwie
Una dit was gaaf om jou hier op die werf te hê. Kom kuier maar weer, of volg ons as jy nuwe, en dalk soms vreemde vaarwaters soek.
Oor Malema wonder mens eintlik net as hy die dag nie kwaad is nie, en dit is selde. Die malman sê niemand wil na hom luister nie en daarom gaan hy Pretoria “sluit” (lees plunder).
op Oktober 30, 2016 at 7:56 nm Louwie
Ansie jong, as julle genoeg het, stuur dan maar oor na ons kant toe. Ons kort BAIE.